
ŠAKIŲ IKIMOKYKLINIO UGDYMO MOKYKLOS „MAŽI ŽINGSNELIAI“
 RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ IR MOKYTOJŲ KŪRYBINIŲ STREAM DARBŲ PARODOS
„MAŽAIS ŽINGSNELIAIS SU M. K. ČIURLIONIU“
NUOSTATAI


„Aš jaučiuosi lyg laisvas paukštis, kuris gali skristi, kur tik nori“.
                                                                                    M. K. Čiurlionis

    		Mikalojus Konstantinas Čiurlionis – garsus lietuvių kompozitorius, dailininkas ir vienas žymiausių modernizmo pradininkų Lietuvoje. Jo kūryba yra unikali, nes jungia muzikinį ir vizualųjį meną, kurdama harmoningą ir vieningą meno formą.
   		Stebuklingi pasauliai su kalnais, pilimis, žvaigždėmis ir karaliais. M.K. Čiurlionio kūryba primena pasaką. Jis mylėjo gamtą, svajojo ir tikėjo, kad menas gali keisti pasaulį. Jo kūryba džiugina iki dabar. Prisiminkime, įvertinkime ir niekada nepamirškime.


I SKYRIUS
BENDROSIOS NUOSTATOS

1. Respublikinės ikimokyklinio ir priešmokyklinio amžiaus vaikų kūrybinių STREAM darbų parodos „MAŽAIS ŽINGSNELIAIS SU M.K. ČIURLIONIU“ nuostatai, reglamentuoja parodos tikslą, uždavinius, dalyvius, parodos organizavimo tvarką, darbų  pateikimo formą.
2. Parodą inicijuoja ir organizuoja Šakių ikimokyklinio ugdymo mokyklos „Maži žingsneliai“ mokytojos:  L. Antanaitienė, D. Bendoraitienė, J. Orintienė, L. Bakaitienė. Parodą kuruoja – Šakių ikimokyklinio ugdymo mokyklos „Maži žingsneliai“ direktoriaus pavaduotojos ugdymui D. Kazakauskienė ir I. Sorakienė.
3. Parodos nuostatai skelbiami mokyklos svetaineje, įvairiuose socialiniuose tinkluose, siunčiame elektroniniais paštais į ugdymo įstaigas, bei Šakių rajono Švietimo pagalbos tarnybos renginių plane.

II SKYRIUS
PARODOS TIKSLAS IR UŽDAVINIAI

4. Tikslas – skatinti vaikų meninį ugdymą, kūrybiškumą per įvairias veiklas, tokias kaip STREAM, gamtos, dailės, tapybos.
5. Uždaviniai:
5.1. Supažindinti su M. K. Čiurlionio kūryba;
5.2 Ugdyti vaikų vaizduotę ir meninius gebėjimus per STREAM, dailės ir gamtos pažinimo veiklas;
5.3 Skatinti vaikų saviraišką ir kūrybinį bendradarbiavimą su įstaigos bendruomene.


III SKYRIUS
PARODOS ORGANIZAVIMO IR DALYVAVIMO TVARKA

6. Virtuali paroda vyks 2025 metų  kovo-gegužės mėnesiais uždaroje Facebook grupėje „MAŽAIS ŽINGSNELIAIS SU M. K. ČIURLIONIU“ .  
7. Parodos dalyviai pasirenka vieną M. K. Čiurlionio paveikslą ir sukuria savo interpretaciją įvairiomis priemonėmis bei atlikimo technikomis, menines, tapybos, gamtines medžiagas, įterpiant STREAM veiklas.
8. Parodos dalyvis(-iai) nufotografuoja pasirinktą M. K.Čiurlionio paveikslą, šalia įkelia savo kūrybinį darbą ir patalpina uždaroje Facebook grupėje „MAŽAIS ŽINGSNELIAIS SU M. K. ČIURLIONIU“.
9. Įkėlę nuotraukas  į Facebook uždarą grupę „MAŽAIS ŽINGSNELIAIS SU M.K. ČIURLIONIU“ parašo prie sukurto darbelio visą reikalingą informaciją: išsirinkto M. K. Čiurlionio paveikslo pavadinimą, savo įstaigos pavadinimą, kūrybinio darbo autoriaus vardą, pavardę, mokytojų vardus ir pavardes, jei dalyvauja visa grupė: grupės pavadinimą.
10. Po patalpinimo uždaroje Facebook grupėje „MAŽAIS ŽINGSNELIAIS SU M.K. ČIURLIONIU“, atsiunčiama parodos dalyvio (-ių) kortelė (Priedas Nr. 1) el. paštu: dovile.kazakauskiene@mazizingsneliai.lt  iki 2025 m. gegužės 30 d.

IV SKYRIUS
PARODOS DALYVIAI

11. Parodos dalyviai – ikimokyklinio ir priešmokyklinio amžiaus vaikai, mokytojai ir/ar tėvai.
12. Kūrybiniai darbai kuriami, naudojant įvairias technikas, tokias kaip gamtos, meninės veiklos ar STREAM metodą.
13. Pateikiamų kūrybinių darbų skaičius neribojamas. 

V SKYRIUS
BAIGIAMOSIOS NUOSTATOS

14. Parodos dalyviai, atsiųsdami savo nutapytų piešinių, įvairių veiklų nuotraukas, sutinka su jų talpinimu ir viešinimu internetinėje erdvėje.
15. Visiems parodos dalyviams nurodytu elektroniniu paštu, bus išsiųstos padėkos ir dalyvius ruošusiems mokytojams bus išduota Šakių ikimokyklinio ugdymo mokyklos „Maži žingsneliai” direktoriaus pažyma apie dalyvavimą parodoje. 
16. Detalesnė informacija teikiama el. paštu:  inga.sorakiene@mazizingsneliai.lt , tel. +370-640-17740

PRIEDAS NR.1

ŠAKIŲ IKIMOKYKLINIO UGDYMO MOKYKLA „MAŽI ŽINGSNELIAI“

RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ IR MOKYTOJŲ KŪRYBINIŲ DARBŲ PARODOS
„MAŽAIS ŽINGSNELIAIS SU M.K. ČIURLIONIU“
NUOSTATAI

DALYVIO KORTELĖ 
	Ugdymo įstaigos pavadinimas
	

	Autoriaus (ių) vardas (ai), pavardė (s), amžius, ar grupės pavadinimas
	

	Mokytojo vardas, pavardė

	

	Kontaktinis el. paštas
	

	 M. K. Čiurlionio paveikslo pavadinimas
	



